title: Kommissionens gennemførelsesforordning (EU) 2019/364 af 13. december 2018 om gennemførelsesmæssige tekniske standarder for så vidt angår formatet for ansøgninger om registrering og udvidelse af registreringen af transaktionsregistre, jf. Europa-Parlamentets og Rådets forordning (EU) 2015/2365 (EØS-relevant tekst.)

text:
                  22.3.2019

                  DA

                  Den Europæiske Unions Tidende

                  L 81/125

         KOMMISSIONENS GENNEMFØRELSESFORORDNING (EU) 2019/364
         af 13. december 2018
         om gennemførelsesmæssige tekniske standarder for så vidt angår formatet for ansøgninger om registrering og udvidelse af registreringen af transaktionsregistre, jf. Europa-Parlamentets og Rådets forordning (EU) 2015/2365
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2365 af 25. november 2015 om gennemsigtighed af værdipapirfinansieringstransaktioner og vedrørende genanvendelse samt om ændring af forordning (EU) nr. 648/2012 (1), særlig artikel 5, stk. 8, og
         ud fra følgende betragtninger:

                     (1)

                     Et ensartet format for ansøgninger til Den Europæiske Værdipapir- og Markedstilsynsmyndighed (ESMA) om registrering og udvidelse af registreringen af transaktionsregistre bør sikre, at alle nødvendige oplysninger i henhold til Kommissionens delegerede forordning (EU) 2019/359 (2) indgives til og let kan identificeres af ESMA.

                     (2)

                     For at fremme identifikationen af de oplysninger, der indgives af transaktionsregistret, bør alle dokumenter, der indgår i en ansøgning, være forsynet med et unikt referencenummer.

                     (3)

                     I henhold til artikel 1, stk. 3, i delegeret forordning (EU) 2019/359 skal et ansøgende transaktionsregister, hvis det finder, at et krav i delegeret forordning (EU) 2019/359 ikke finder anvendelse på det, tydeligt angive dette krav i sin ansøgning og gøre rede for, hvorfor et sådant krav ikke finder anvendelse. Sådanne krav og redegørelser bør være klart identificeret i ansøgningen om registrering eller udvidelse af registreringen.

                     (4)

                     Alle oplysninger, der indgives til ESMA i en ansøgning om registrering eller udvidelse af registreringen af et transaktionsregister, bør foreligge på et varigt medium som defineret i Europa-Parlamentets og Rådets direktiv 2009/65/EF (3), der muliggør opbevaring med henblik på fremtidig brug og reproduktion.

                     (5)

                     Nærværende forordning er baseret på det udkast til gennemførelsesmæssige tekniske standarder, som ESMA har forelagt Europa-Kommissionen i overensstemmelse med proceduren i artikel 15 i Europa-Parlamentets og Rådets forordning (EU) nr. 1095/2010 (4).

                     (6)

                     ESMA har afholdt åbne offentlige høringer om udkastet til gennemførelsesmæssige tekniske standarder, analyseret de potentielle omkostninger og fordele samt anmodet interessentgruppen for værdipapirer og markeder, der er nedsat i henhold artikel 37 i forordning (EU) nr. 1095/2010, om en udtalelse —

               VEDTAGET DENNE FORORDNING:

            Artikel 1
            Formatet for ansøgning om registrering eller udvidelse af registrering

               1.   En ansøgning om registrering eller udvidelse af registrering skal indgives i det format, der er fastsat i bilaget.

               2.   Transaktionsregistret skal tildele et unikt referencenummer til hvert enkelt dokument, det indgiver, og skal klart angive, hvilke specifikke krav i delegeret forordning (EU) 2019/359 dokumentet vedrører.

               3.   I en ansøgning om registrering eller udvidelse af registrering skal det tydeligt angives, hvorfor der ikke er indgivet oplysninger vedrørende et bestemt krav.

               4.   En ansøgning om registrering eller udvidelse af registrering indgives på et varigt medium som defineret i artikel 2, stk. 1, litra m), i direktiv 2009/65/EF.

            Artikel 2
            Ikrafttræden
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 337 af 23.12.2015, s. 1.

            (2)  Kommissionens delegerede forordning (EU) 2019/359 af 13. december 2018 om supplerende regler til Europa-Parlamentets og Rådets forordning (EU) 2015/2365 for så vidt angår reguleringsmæssige tekniske standarder, som præciserer indholdet af ansøgningen om registrering og udvidelse af registreringen som transaktionsregister (se side 45 i denne EUT).

            (3)  Europa-Parlamentets og Rådets direktiv 2009/65/EF af 13. juli 2009 om samordning af love og administrative bestemmelser om visse institutter for kollektiv investering i værdipapirer (investeringsinstitutter) (EUT L 302 af 17.11.2009, s. 32).

            (4)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

            BILAG

                        FORMAT FOR EN ANSØGNING OM REGISTRERING ELLER UDVIDELSE AF REGISTRERING SOM TRANSAKTIONSREGISTER

                        GENERELLE OPLYSNINGER

                        Ansøgningsdato

                        Transaktionsregistrets selskabsnavn

                        Transaktionsregistrets registrerede adresse

                        Typer af værdipapirfinansieringstransaktioner, for hvilke transaktionsregistret ansøger om registrering

                        Navn på den person, der er ansvarlig for ansøgningen

                        Kontaktoplysninger for den person, der er ansvarlig for ansøgningen

                        Navnet på den person/de personer, der er ansvarlig(e) for transaktionsregistrets compliance eller er involveret i compliancevurderinger vedrørende transaktionsregistret

                        Kontaktoplysninger for den person/de personer, der er ansvarlig(e) for transaktionsregistrets compliance eller er involveret i compliancevurderinger vedrørende transaktionsregistret

                        Angivelse af eventuelt moderselskab eller eventuelle datterselskaber

                        DOKUMENTREFERENCER (1)

                        Artikel i delegeret forordning (EU) 2019/359

                        Dokumentets unikke referencenummer

                        Dokumentets titel

                        Kapitel, afsnit eller side i dokumentet, hvoraf oplysningerne fremgår, eller angivelse af årsagen til, at oplysningerne ikke gives

               (1)  Vedrørende alle oplysninger, der kræves i henhold til delegeret forordning (EU) 2019/359, med undtagelse af dennes artikel 1, litra a), c) og g).


title: Kommissionens gennemførelsesforordning (EU) 2019/365 af 13. december 2018 om gennemførelsesmæssige tekniske standarder for så vidt angår procedurerne og formularerne for udveksling af oplysninger om sanktioner, foranstaltninger og efterforskning, jf. Europa-Parlamentets og Rådets forordning (EU) 2015/2365 (EØS-relevant tekst.)

text:
                  22.3.2019

                  DA

                  Den Europæiske Unions Tidende

                  L 81/128

         KOMMISSIONENS GENNEMFØRELSESFORORDNING (EU) 2019/365
         af 13. december 2018
         om gennemførelsesmæssige tekniske standarder for så vidt angår procedurerne og formularerne for udveksling af oplysninger om sanktioner, foranstaltninger og efterforskning, jf. Europa-Parlamentets og Rådets forordning (EU) 2015/2365
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2015/2365 af 25. november 2015 om gennemsigtighed af værdipapirfinansieringstransaktioner og vedrørende genanvendelse samt om ændring af forordning (EU) nr. 648/2012 (1), særlig artikel 25, stk. 4, og
         ud fra følgende betragtninger:

                     (1)

                     For at sikre, at Den Europæiske Værdipapir- og Markedstilsynsmyndighed (ESMA) får fuldstændige og nøjagtige oplysninger om administrative og strafferetlige foranstaltninger, der er truffet, og strafferetlig efterforskning, der er iværksat, i forbindelse med overtrædelser af forordning (EU) 2015/2365, bør der fastlægges fælles procedurer og formularer for indgivelse af sådanne oplysninger.

                     (2)

                     For at undgå potentielle dobbeltregistreringer og kompetencekonflikter mellem flere indberettende myndigheder i en medlemsstat bør der udpeges et enkelt kontaktpunkt i hver medlemsstat med henblik på udveksling af oplysninger med ESMA.

                     (3)

                     Med henblik på at medtage meningsfyldte oplysninger i de årlige rapporter om sanktioner, foranstaltninger og efterforskning, som ESMA skal offentliggøre, bør det i de oplysninger, der indberettes af de kompetente myndigheder ved hjælp af særlige formularer klart angives, hvilke bestemmelser i forordning (EU) 2015/2365 der er blevet overtrådt.

                     (4)

                     Den kompetente myndighed bør give ESMA en kopi af beslutningen om at pålægge den administrative sanktion eller foranstaltning og en klar sammenfatning af de væsentligste elementer i beslutningen. For at begrænse indberetningsbyrden bør det, når en given administrativ sanktion eller foranstaltning allerede er blevet indberettet til ESMA i henhold til artikel 25, stk. 3, i forordning (EU) 2015/2365, dog blot kræves, at den kompetente myndighed giver en tydelig henvisning til den pågældende sanktion eller foranstaltning.

                     (5)

                     Nærværende forordning er baseret på det udkast til gennemførelsesmæssige tekniske standarder, som ESMA har forelagt Europa-Kommissionen i overensstemmelse med proceduren i artikel 15 i Europa-Parlamentets og Rådets forordning (EU) nr. 1095/2010 (2).

                     (6)

                     I overensstemmelse med artikel 15 i forordning (EU) nr. 1095/2010 har ESMA hverken foretaget åbne offentlige høringer om det udkast til gennemførelsesmæssige tekniske standarder, som ligger til grund for denne forordning, eller analyseret de potentielle omkostninger og fordele for de relevante kompetente myndigheder ved at indføre standardformularer og -procedurer, da dette ville være urimeligt i forhold til skemaernes og procedurernes anvendelsesområde og virkning, idet adressaterne for de gennemførelsesmæssige tekniske standarder er de nationale kompetente myndigheder i medlemsstaterne og ikke markedsdeltagere.

                     (7)

                     ESMA har anmodet om en udtalelse fra interessentgruppen for værdipapirer og markeder, der er nedsat i henhold til artikel 37 i forordning (EU) nr. 1095/2010 —

               VEDTAGET DENNE FORORDNING:

            Artikel 1
            Kontaktpunkter

               1.   Den Europæiske Værdipapir- og Markedstilsynsmyndighed (ESMA) udpeger et enkelt kontaktpunkt for modtagelse af de oplysninger, der er omhandlet i artikel 25, stk. 1 og 2, i forordning (EU) 2015/2365, og for al kommunikation om spørgsmål vedrørende modtagelsen af sådanne oplysninger. Oplysninger om kontaktpunktet skal fremgå af ESMA's websted.

               2.   De kompetente myndigheder i hver medlemsstat udpeger et enkelt kontaktpunkt for den pågældende medlemsstat for al kommunikation om tilvejebringelse af de oplysninger, der er omhandlet i artikel 25, stk. 1 og 2, i forordning (EU) 2015/2365. De kompetente myndigheder underretter ESMA om disse kontaktpunkter.

            Artikel 2
            Årlig indberetning af aggregerede oplysninger

               1.   De kontaktpunkter, der er udpeget af de kompetente myndigheder for hver medlemsstat, jf. artikel 1, stk. 2, skal give ESMA de oplysninger, der er omhandlet i artikel 25, stk. 1, i forordning (EU) 2015/2365, ved anvendelse af formularen i bilag I til nærværende forordning. Der skal indsendes kopier af beslutninger om at pålægge administrative sanktioner og andre administrative foranstaltninger og sammenfatninger af sådanne beslutninger, medmindre sanktionen eller foranstaltningen allerede er blevet indberettet til ESMA i henhold til artikel 25, stk. 3, i forordning (EU) 2015/2365. Kopier af beslutninger indsendes i form af vedhæftede filer i e-mails sammen med formularen.

               2.   De kontaktpunkter, der er udpeget af de kompetente myndigheder for hver medlemsstat, jf. artikel 1, stk. 2, skal give ESMA de oplysninger, der er omhandlet i artikel 25, stk. 2, i forordning (EU) 2015/2365, ved anvendelse af formularen i bilag II til nærværende forordning.

               3.   De formularer, der er omhandlet i stk. 1 og 2, skal omfatte en indberetningsperiode på ét kalenderår og skal, sammen med eventuelle vedhæftede filer, udfyldes elektronisk og indsendes via e-mail til ESMA's kontaktpunkt senest den 31. marts det følgende år.
               Den første indsendelse af de formularer, der er omhandlet i stk. 1 og 2, foretages i 2018 for kalenderårene 2016 og 2017.

            Artikel 3
            Ikrafttræden og anvendelse
            Denne forordning træder i kraft på tyvendedagen efter offentliggørelsen i Den Europæiske Unions Tidende.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 13. december 2018.

                  På Kommissionens vegne

               Jean-Claude JUNCKER

                  Formand

            (1)  EUT L 337 af 23.12.2015, s. 1.

            (2)  Europa-Parlamentets og Rådets forordning (EU) nr. 1095/2010 af 24. november 2010 om oprettelse af en europæisk tilsynsmyndighed (Den Europæiske Værdipapir- og Markedstilsynsmyndighed), om ændring af afgørelse nr. 716/2009/EF og om ophævelse af Kommissionens afgørelse 2009/77/EF (EUT L 331 af 15.12.2010, s. 84).

            BILAG I
            Tekst af billedet

               Formular til indsendelse af aggregerede og detaljerede oplysninger vedrørende alle administrative sanktioner og andre administrative foranstaltninger, der er pålagt
               Aggregerede og detaljerede oplysninger vedrørende alle administrative sanktioner og andre administrative foranstaltninger, der er pålagt af [den kompetente myndigheds navn] i [år] i henhold til artikel … i …
               FRA:
               Medlemsstat:
               Kompetent myndighed:
               Adresse:
               (Kontaktoplysninger for den udpegede kontaktperson)
               Navn:
               Tlf.
               E-mail:
               TIL:
               ESMA
               (Kontaktoplysninger for den udpegede kontaktperson)
               Navn:
               Tlf.
               E-mail:
               Indberetningsperiode:
               Kære [indsæt relevant navn]
               I overensstemmelse med artikel 25, stk. 1, i forordning (EU) 2015/2365 fremsendes hermed til ESMA aggregerede og detaljerede oplysninger vedrørende alle administrative sanktioner og andre administrative foranstaltninger, der er pålagt af [den kompetente myndigheds navn] i [år].

            Tekst af billedet

               De aggregerede oplysninger er anført i følgende skema:
               Bestemmelser i forordning (EU) 2015/2365, i henhold til hvilke der er pålagt administrative sanktioner/foranstaltninger
               Sanktioner/foranstaltninger pålagti indberetningsperioden (antal)
               Økonomiske sanktioner pålagt i indberetningsperioden (beløb)
               [artikel, stykke, afsnit]
               [antal sanktioner/foranstaltninger]
               [økonomiske sanktioner (beløb) (1)]
               Sanktioner/foranstaltninger i alt (2)
               [antal sanktioner/foranstaltninger i alt]
               [økonomiske sanktioner i alt (beløb)]
               De detaljerede oplysninger for hver af de foranstaltninger og sanktioner, der er medtaget i ovenstående skema, er som følger.
               For det første har vi allerede indberettet følgende foranstaltninger og sanktioner, der er pålagt i [år] til ESMA i overensstemmelse med artikel 25, stk. 3, i forordning (EU) 2015/2365:
               [Liste over de enkelte foranstaltninger og sanktioner, der er indberettet i den pågældende periode]
               For det andet er kopier af beslutningen/beslutningerne om følgende foranstaltninger og sanktioner, der er pålagt i [INDSÆT ÅR], vedhæftet e-mailen sammen med denne formular:
               [Liste over de enkelte foranstaltninger og sanktioner, som der indsendes en beslutning om]
               For det tredje er der nedenfor angivet sammenfatninger af følgende foranstaltninger og sanktioner:
               [Liste i nummerorden (1., 2., 3. osv.) over de enkelte foranstaltninger og sanktioner, som der gives en sammenfatning af nedenfor]
               1. [Henvisning til den første foranstaltning/sanktion på ovenstående liste]
               [Sammenfatning af foranstaltning/sanktion]
               2. [Henvisning til den anden foranstaltning/sanktion på ovenstående liste]
               [Sammenfatning af foranstaltning/sanktion]
               [For den tredje og hver efterfølgende sammenfatning fortsættes i nummerorden i samme format som ovenfor]
               [Med venlig hilsen
               [underskrift]
               (1) Beløbet angives i euro eller i national valuta. Hvis de pågældende sanktioner også vedrører overtrædelser af andre bestemmelser end den relevante artikel i forordning (EU) 2015/2365, tilføjes der »AGGREGERET TAL« til de enkelte beløb.
               (2) Da pålagte sanktioner/foranstaltninger kan være baseret på mere end en enkelt lovgivningsbestemmelse, svarer summen af de forskellige linjer (antal sanktioner eller foranstaltninger/sanktionsbeløb) måske ikke til det samlede antal sanktioner/foranstaltninger eller det samlede beløb af de pålagte bøder.

            BILAG II
            Tekst af billedet

               Formular til indsendelse af anonymiserede og aggregerede oplysninger vedrørende al strafferetlig efterforskning, der er iværksat, og strafferetlige sanktioner, der er pålagt
               Anonymiserede og aggregerede oplysninger vedrørende al strafferetlig efterforskning, der er iværksat, og strafferetlige sanktioner, der er pålagt i [år] i henhold til artikel … i …
               FRA:
               Medlemsstat:
               Kompetent myndighed:
               Adresse:
               (Kontaktoplysninger for den udpegede kontaktperson)
               Navn:
               Tlf.
               E-mail:
               TIL:
               ESMA
               (Kontaktoplysninger for den udpegede kontaktperson)
               Navn:
               Tlf.
               E-mail:
               Indberetningsperiode:
               Kære [indsæt relevant navn]
               I overensstemmelse med artikel 25, stk. 2, i forordning (EU) 2015/2365 fremsendes hermed til ESMA anonymiserede og aggregerede oplysninger vedrørende al strafferetlig efterforskning, der er iværksat, og strafferetlige sanktioner, der er pålagt i [medlemsstat] i [år].

            Tekst af billedet

               De aggregerede oplysninger er anført i følgende skema:
               Strafferetlig efterforskning:
               Bestemmelser i forordning (EU) 2015/2365, i henhold til hvilke der er gennemført strafferetlig efterforskning.
               Strafferetlig efterforskning i indberetningsperioden (antal)
               [artikel, stykke, afsnit]
               [strafferetlig efterforskning (antal)]
               Strafferetlig efterforskning i alt
               [strafferetlig efterforskning (samlet antal) (1)]
               Pålagte strafferetlige sanktioner:
               Bestemmelser i forordning (EU) 2015/2365, i henhold til hvilke der er pålagt strafferetlige sanktioner
               Strafferetlige sanktioner i indberetningsperioden (antal)
               Bøder pålagt i indberetningsperioden (beløb)
               [artikel, stykke, afsnit]
               [antal strafferetlige sanktioner]
               [bødernes værdi (beløb) (2)]
               Strafferetlige sanktioner i alt (3)
               [samlet antal strafferetlige sanktioner]
               [bødernes samlede værdi (beløb)]
               Med venlig hilsen
               [underskrift]
               (1) Da strafferetlig efterforskning kan være baseret på mere end en enkelt lovgivningsbestemmelse, svarer summen af de forskellige linjer måske ikke til det samlede antal af strafferetlige efterforskninger.
               (2) Beløbet angives i euro eller i national valuta. Hvis de pågældende bøder også vedrører overtrædelser af andre bestemmelser end den relevante artikel i forordning (EU) 2015/2365, tilføjes der »AGGREGERET TAL« til de enkelte beløb.
               (3) Da pålagte strafferetlige sanktioner kan være baseret på mere end en enkelt lovgivningsbestemmelse, svarer summen af de forskellige linjer (antal strafferetlige sanktioner/bødebeløb) måske ikke til det samlede antal strafferetlige sanktioner eller til det samlede beløb af de pålagte bøder.


title: Kommissionens gennemførelsesforordning (EU) 2019/586 af 11. april 2019 om ændring af del 1 i bilag I til Kommissionens forordning (EF) nr. 798/2008 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, zoner eller segmenter, som er godkendt med hensyn til indførsel i Unionen af sendinger fjerkræ og fjerkræprodukter (EØS-relevant tekst.)

text:
                  11.4.2019

                  DA

                  Den Europæiske Unions Tidende

                  LI 100/4

         KOMMISSIONENS GENNEMFØRELSESFORORDNING (EU) 2019/586
         af 11. april 2019
         om ændring af del 1 i bilag I til Kommissionens forordning (EF) nr. 798/2008 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, zoner eller segmenter, som er godkendt med hensyn til indførsel i Unionen af sendinger fjerkræ og fjerkræprodukter
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, nr. 1) og 4),
         under henvisning til Rådets direktiv 2009/158/EF af 30. november 2009 om dyresundhedsmæssige betingelser for samhandelen inden for Fællesskabet med fjerkræ og rugeæg samt for indførsel heraf fra tredjelande (2), særlig artikel 23, stk. 1, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 22. marts 2019 vedtog Det Europæiske Råd afgørelse (EU) 2019/476 (3) om forlængelse af fristen i henhold til artikel 50, stk. 3, i TEU efter aftale med Det Forenede Kongerige. Det fastsættes i afgørelsen, at fristen i artikel 50, stk. 3, i TEU forlænges til den 12. april 2019, hvis udtrædelsesaftalen ikke godkendes i Underhuset senest den 29. marts 2019. Hvis udtrædelsesaftalen ikke er blevet godkendt senest den 29. marts 2019, ophører EU-retten med at finde anvendelse på og i Det Forenede Kongerige fra 13. april 2019 (»udtrædelsesdatoen«).

                     (2)

                     Ved Kommissionens forordning (EF) nr. 798/2008 (4) blev der fastlagt en liste over tredjelande, områder, zoner og segmenter, hvorfra fjerkræ og fjerkræprodukter (varerne) kan importeres til og sendes i transit gennem Unionen, og krav vedrørende udstedelse af veterinærcertifikat. Nævnte forordning indeholder bestemmelser om, at varerne kun må importeres til og sendes i transit gennem Unionen fra tredjelande, områder, zoner og segmenter, der er opført i kolonne 1 og 3 på listen i del 1 i bilag I.

                     (3)

                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i forordning (EF) nr. 798/2008 for indførsel i Unionen af sendinger af varerne fra udtrædelsesdatoen ved fortsat at overholde EU-lovgivningen i en indledende periode på mindst 9 måneder.

                     (4)

                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige Storbritannien og Nordirland og visse af dets kronbesiddelser derfor opføres på listen over tredjelande, områder, zoner eller segmenter i del 1 i bilag I til forordning (EF) nr. 798/2008, hvorfra det er tilladt at indføre sendinger af varerne i Unionen.

                     (5)

                     Bilag I til forordning (EF) nr. 798/2008 bør derfor ændres.

                     (6)

                     Nærværende forordning bør anvendes fra den 13. april 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Del 1 i bilag I til forordning (EF) nr. 798/2008 ændres som angivet i teksten i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 13. april 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. april 2019.

                  På Kommissionens vegne

               Jean-Claude JUNCKER

                  Formand

            (1)  EFT L 18 af 23.1.2003, s. 11.

            (2)  EUT L 343 af 22.12.2009, s. 74.

            (3)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).

            (4)  Kommissionens forordning (EF) nr. 798/2008 af 8. august 2008 om fastlæggelse af en liste over tredjelande, områder, zoner og segmenter, hvorfra fjerkræ og fjerkræprodukter kan importeres til og sendes i transit gennem Fællesskabet, og krav vedrørende udstedelse af veterinærcertifikat (EUT L 226 af 23.8.2008, s. 1).

            BILAG
            I del 1 i bilag I til forordning (EF) nr. 798/2008 foretages følgende ændringer:

                        a)

                        Efter oplysningerne om Kina indsættes følgende rækker:

                                    Tredjelandets eller områdets ISO-kode og navn

                                    Tredjelandets, områdets, zonens eller segmentets kode

                                    Beskrivelse af tredjelandet, området, zonen eller segmentet

                                    Veterinærcertifikat

                                    Særlige betingelser

                                    Særlige betingelser

                                    Status mht. overvågning for aviær influenza

                                    Status mht. vaccination mod aviær influenza

                                    Salmonellabekæmpelsesstatus

                                    Model(ler)

                                    Supplerende garantier

                                    Slutdato

                                    Startdato

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    »GB-Det Forenede Kongerige Storbritannien og Nordirland

                                    GB-0

                                    Hele landet

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A

                                    WGM

                                    EP, E, POU, RAT

                                    GG-Guernsey

                                    GG-0

                                    Hele landet

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A«.

                                    WGM

                                    EP, E, POU, RAT

                        b)

                        Efter oplysningerne om Island indsættes følgende række:

                                    Tredjelandets eller områdets ISO-kode og navn

                                    Tredjelandets, områdets, zonens eller segmentets kode

                                    Beskrivelse af tredjelandet, området, zonen eller segmentet

                                    Veterinærcertifikat

                                    Særlige betingelser

                                    Særlige betingelser

                                    Status mht. overvågning for aviær influenza

                                    Status mht. vaccination mod aviær influenza

                                    Salmonellabekæmpelsesstatus

                                    Model(ler)

                                    Supplerende garantier

                                    Slutdato

                                    Startdato

                                    1

                                    2

                                    3

                                    4

                                    5

                                    6

                                    6A

                                    6B

                                    7

                                    8

                                    9

                                    »JE-Jersey

                                    JE-0

                                    Hele landet

                                    SPF

                                    BPP, BPR, DOC, DOR, HEP, HER, SRP, SRA, LT20,

                                    A«.

                                    WGM

                                    EP, E, POU, RAT


title: Kommissionens gennemførelsesforordning (EU) 2019/587 af 11. april 2019 om ændring af bilag I til forordning (EF) nr. 119/2009 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande eller dele deraf, som er godkendt med hensyn til indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner (EØS-relevant tekst.)

text:
                  11.4.2019

                  DA

                  Den Europæiske Unions Tidende

                  LI 100/8

         KOMMISSIONENS GENNEMFØRELSESFORORDNING (EU) 2019/587
         af 11. april 2019
         om ændring af bilag I til forordning (EF) nr. 119/2009 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande eller dele deraf, som er godkendt med hensyn til indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 22. marts 2019 vedtog Det Europæiske Råd afgørelse (EU) 2019/476 (2) om forlængelse af fristen i henhold til artikel 50, stk. 3, i TEU efter aftale med Det Forenede Kongerige. Det fastsættes i afgørelsen, at fristen i artikel 50, stk. 3, i TEU forlænges til den 12. april 2019, hvis udtrædelsesaftalen ikke godkendes i Underhuset senest den 29. marts 2019. Hvis udtrædelsesaftalen ikke er blevet godkendt senest den 29. marts 2019, ophører EU-retten med at finde anvendelse på og i Det Forenede Kongerige fra 13. april 2019 (»udtrædelsesdatoen«).

                     (2)

                     I Kommissionens forordning (EF) nr. 119/2009 (3) er der fastsat dyre- og folkesundhedsmæssige betingelser og krav for udstedelse af certifikater for indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner og en liste over tredjelande og dele deraf, hvorfra indførsel i Unionen af sådanne sendinger er tilladt.

                     (3)

                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i forordning (EF) nr. 119/2009 for indførsel i Unionen af sendinger af kød af vildtlevende dyr af hareordenen, af visse vildtlevende landpattedyr og af opdrættede kaniner efter udtrædelsesdatoen ved fortsat at overholde EU-lovgivningen i en indledende periode på mindst 9 måneder.

                     (4)

                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige og visse af dets kronbesiddelser derfor opføres på listen over tredjelande og dele deraf i bilag I til forordning (EF) nr. 119/2009, hvorfra det er tilladt at indføre sendinger i Unionen af kød af vildtlevende dyr af hareordenen, af visse vildtlevende landpattedyr og af opdrættede kaniner.

                     (5)

                     Bilag I til forordning (EF) nr. 119/2009 bør derfor ændres.

                     (6)

                     Nærværende forordning bør anvendes fra den 13. april 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Del 1 i bilag I til forordning (EF) nr. 119/2009 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 13. april 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. april 2019.

                  På Kommissionens vegne

               Jean-Claude JUNCKER

                  Formand

            (1)  EFT L 18 af 23.1.2003, s. 11.

            (2)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).

            (3)  Kommissionens forordning (EF) nr. 119/2009 af 9. februar 2009 om en liste over tredjelande og dele af tredjelande med henblik på import til eller transit gennem Fællesskabet af kød af vildtlevende dyr af hareordenen, af visse vildtlevende landpattedyr og af opdrættede kaniner og om krav vedrørende udstedelse af veterinærcertifikater (EUT L 39 af 10.2.2009, s. 12).

            BILAG
            I tabellen i del 1 i bilag I til forordning (EF) nr. 119/2009 foretages følgende ændringer:

                        a)

                        Efter oplysningerne om Canada indsættes følgende rækker:

                                    »Det Forenede Kongerige Storbritannien og Nordirland

                                    GB

                                    WL

                                    RM

                                    WM

                                    Guernsey

                                    GG

                                    WL

                                    RM

                                    WM«.

                        b)

                        Efter oplysningerne om Grønland indsættes følgende rækker:

                                    »Jersey

                                    JE

                                    WL

                                    RM

                                    WM«.


title: Kommissionens gennemførelsesforordning (EU) 2019/588 af 11. april 2019 om ændring af bilag I til forordning (EU) nr. 605/2010 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande eller dele deraf, som er godkendt med hensyn til indførsel i Unionen af sendinger af rå mælk, mejeriprodukter, colostrum og colostrumbaserede produkter til konsum (EØS-relevant tekst.)

text:
                  11.4.2019

                  DA

                  Den Europæiske Unions Tidende

                  LI 100/11

         KOMMISSIONENS GENNEMFØRELSESFORORDNING (EU) 2019/588
         af 11. april 2019
         om ændring af bilag I til forordning (EU) nr. 605/2010 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande eller dele deraf, som er godkendt med hensyn til indførsel i Unionen af sendinger af rå mælk, mejeriprodukter, colostrum og colostrumbaserede produkter til konsum
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2002/99/EF 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, indledningen, artikel 8, nr. 1), første afsnit, artikel 8, nr. 4), og artikel 9, stk. 4, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 22. marts 2019 vedtog Det Europæiske Råd afgørelse (EU) 2019/476 (2) om forlængelse af fristen i henhold til artikel 50, stk. 3, i TEU efter aftale med Det Forenede Kongerige. Det fastsættes i afgørelsen, at fristen i artikel 50, stk. 3, i TEU forlænges til den 12. april 2019, hvis udtrædelsesaftalen ikke godkendes i Underhuset senest den 29. marts 2019. Hvis udtrædelsesaftalen ikke er blevet godkendt senest den 29. marts 2019, ophører EU-retten med at finde anvendelse på og i Det Forenede Kongerige fra 13. april 2019 (»udtrædelsesdatoen«).

                     (2)

                     I Kommissionens forordning (EU) nr. 605/2010 (3) er der fastsat dyre- og folkesundhedsmæssige betingelser og krav for udstedelse af certifikater for indførsel i Unionen af sendinger af rå mælk, mejeriprodukter, colostrum og colostrumbaserede produkter til konsum og en liste over tredjelande eller dele deraf, hvorfra indførsel i Unionen af sådanne sendinger tillades.

                     (3)

                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i forordning (EU) nr. 605/2010 for indførsel i Unionen af sendinger af rå mælk, mejeriprodukter, colostrum og colostrumbaserede produkter til konsum fra udtrædelsesdatoen ved fortsat at overholde EU-lovgivningen i en indledende periode på mindst 9 måneder.

                     (4)

                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige og visse af dets kronbesiddelser derfor opføres i kolonne »A«, »B« og »C« i listen over tredjelande, områder og dele deraf i bilag I til forordning (EU) nr. 605/2010, hvorfra det er tilladt at indføre sendinger i Unionen af rå mælk, mejeriprodukter, colostrum og colostrumbaserede produkter til konsum.

                     (5)

                     Bilag I til forordning (EU) nr. 605/2010 bør derfor ændres.

                     (6)

                     Nærværende forordning bør anvendes fra den 13. april 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilag I til forordning (EU) nr. 605/2010 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 13. april 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den , den 11. april 2019.

                  På Kommissionens vegne

               Jean-Claude JUNCKER

                  Formand

            (1)  EFT L 18 af 23.1.2003, s. 11.

            (2)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).

            (3)  Kommissionens forordning (EU) nr. 605/2010 af 2. juli 2010 om dyre- og folkesundhedsmæssige betingelser og udstedelse af veterinærcertifikater for rå mælk og mejeriprodukter til konsum, der føres ind i Den Europæiske Union (EUT L 175 af 10.7.2010, s. 1).

            BILAG
            I tabellen i bilag I til forordning (EU) nr. 605/2010 foretages følgende ændringer:

                        a)

                        Efter oplysningerne om Etiopien indsættes følgende rækker:

                                    »GB

                                    Det Forenede Kongerige Storbritannien og Nordirland

                                    +

                                    +

                                    +

                                    GG

                                    Guernsey

                                    +

                                    +

                                    +«.

                        b)

                        Efter oplysningerne om Island indsættes følgende række:

                                    »JE

                                    Jersey

                                    +

                                    +

                                    +«.


title: Kommissionens gennemførelsesforordning (EU) 2019/589 af 11. april 2019 om ændring af bilag III til forordning (EF) nr. 1251/2008 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, områder, zoner eller segmenter, som er godkendt med hensyn til indførsel i Den Europæiske Union af sendinger af akvakulturdyr (EØS-relevant tekst.)

text:
                  11.4.2019

                  DA

                  Den Europæiske Unions Tidende

                  LI 100/14

         KOMMISSIONENS GENNEMFØRELSESFORORDNING (EU) 2019/589
         af 11. april 2019
         om ændring af bilag III til forordning (EF) nr. 1251/2008 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande, områder, zoner eller segmenter, som er godkendt med hensyn til indførsel i Den Europæiske Union af sendinger af akvakulturdyr
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 22 og artikel 61, stk. 3, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 22. marts 2019 vedtog Det Europæiske Råd afgørelse (EU) 2019/476 (2) om forlængelse af fristen i henhold til artikel 50, stk. 3, i TEU efter aftale med Det Forenede Kongerige. Det fastsættes i afgørelsen, at fristen i artikel 50, stk. 3, i TEU forlænges til den 12. april 2019, hvis udtrædelsesaftalen ikke godkendes i Underhuset senest den 29. marts 2019. Hvis udtrædelsesaftalen ikke er blevet godkendt senest den 29. marts 2019, ophører EU-retten med at finde anvendelse på og i Det Forenede Kongerige fra 13. april 2019 (»udtrædelsesdatoen«).

                     (2)

                     I bilag III til Kommissionens forordning (EF) nr. 1251/2008 (3) er der opstillet en liste over tredjelande, områder, zoner eller segmenter, fra hvilke det er tilladt at indføre akvakulturdyr i Unionen.

                     (3)

                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i forordning (EF) nr. 1251/2008 for indførsel i Unionen af sendinger af akvakulturdyr fra udtrædelsesdatoen ved fortsat at overholde EU-lovgivningen i en indledende periode på mindst 9 måneder.

                     (4)

                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige og visse af dets kronbesiddelser derfor opføres på listen over tredjelande, områder, zoner eller segmenter i bilag III til forordning (EF) nr. 1251/2008, hvorfra indførsel i Unionen af sendinger af akvakulturdyr er tilladt.

                     (5)

                     Bilag III til forordning (EF) nr. 1251/2008 bør derfor ændres.

                     (6)

                     Nærværende forordning bør anvendes fra den 13. april 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.

                     (7)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilag III til forordning (EF) nr. 1251/2008 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 13. april 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. april 2019.

                  På Kommissionens vegne

               Jean-Claude JUNCKER

                  Formand

            (1)  EUT L 328 af 24.11.2006, s. 14.

            (2)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).

            (3)  Kommissionens forordning (EF) nr. 1251/2008 af 12. december 2008 om gennemførelse af Rådets direktiv 2006/88/EF for så vidt angår betingelser og udstedelse af certifikat ved omsætning og import til Fællesskabet af akvakulturdyr og produkter deraf og om fastlæggelse af en liste over vektorarter (EUT L 337 af 16.12.2008, s. 41).

            BILAG
            I tabellen i bilag III til forordning (EF) nr. 1251/2008 foretages følgende ændringer:

                        a)

                        Efter oplysningerne om Cookøerne indsættes følgende rækker:

                                    »GB

                                    Det Forenede Kongerige Storbritannien og Nordirland

                                    X

                                    X

                                    X

                                    Hele landet

                                    GG

                                    Guernsey

                                    X

                                    X

                                    X

                                    Hele landet«.

                        b)

                        Efter oplysningerne om Israel indsættes følgende rækker:

                                    »JE

                                    Jersey

                                    X

                                    X

                                    X

                                    Hele landet«.


title: Kommissionens gennemførelsesforordning (EU) 2019/590 af 11. april 2019 om ændring af bilag I til gennemførelsesforordning (EU) 2018/659 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande og dele af tredjelande, fra hvilke det er tilladt at indføre levende dyr af hestefamilien og af sæd, æg og embryoner herfra i Unionen (EØS-relevant tekst.)

text:
                  11.4.2019

                  DA

                  Den Europæiske Unions Tidende

                  LI 100/17

         KOMMISSIONENS GENNEMFØRELSESFORORDNING (EU) 2019/590
         af 11. april 2019
         om ændring af bilag I til gennemførelsesforordning (EU) 2018/659 for så vidt angår opførelse af Det Forenede Kongerige Storbritannien og Nordirland og visse af dets kronbesiddelser på listen over tredjelande og dele af tredjelande, fra hvilke det er tilladt at indføre levende dyr af hestefamilien og af sæd, æg og embryoner herfra i Unionen
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF (1), særlig artikel 3, stk. 2, og artikel 9, stk. 1, litra c),
         under henvisning til Rådets direktiv 92/65/EØF af 13. juli 1992 om dyresundhedsmæssige betingelser for samhandel med og indførsel til Fællesskabet af dyr samt sæd, æg og embryoner, der for så vidt angår disse betingelser ikke er underlagt specifikke fællesskabsbetingelser som omhandlet i bilag A, del I, til direktiv 90/425/EØF (2), særlig artikel 17, stk. 3,
         under henvisning til Rådets direktiv 2009/156/EF af 30. november 2009 om dyresundhedsmæssige betingelser for enhovede dyrs bevægelser og indførsel af enhovede dyr fra tredjelande (3), særlig artikel 2, litra i), artikel 12, stk. 1, 4 og 5, artikel 13, stk. 2, og artikel 15, 16, 17 og 19, og
         ud fra følgende betragtninger:

                     (1)

                     Den 29. marts 2017 meddelte Det Forenede Kongerige sin beslutning om at udtræde af Unionen i henhold til artikel 50 i traktaten om Den Europæiske Union (TEU). Den 22. marts 2019 vedtog Det Europæiske Råd afgørelse (EU) 2019/476 (4) om forlængelse af fristen i henhold til artikel 50, stk. 3, i TEU efter aftale med Det Forenede Kongerige. Det fastsættes i afgørelsen, at fristen i artikel 50, stk. 3, i TEU forlænges til den 12. april 2019, hvis udtrædelsesaftalen ikke godkendes i Underhuset senest den 29. marts 2019. Hvis udtrædelsesaftalen ikke er blevet godkendt senest den 29. marts 2019, ophører EU-retten med at finde anvendelse på og i Det Forenede Kongerige fra 13. april 2019 (»udtrædelsesdatoen«).

                     (2)

                     De dyresundhedsmæssige krav vedrørende import til Unionen af dyr af hestefamilien er fastlagt ved direktiv 2009/156/EF. Det indeholder bestemmelser om, at kun dyr af hestefamilien, der kommer fra et tredjeland eller en del af et tredjeland, der er opført på en liste over tredjelande, der er opstillet i overensstemmelse med nævnte direktiv, og som ledsages af et sundhedscertifikat, der svarer til en model, der ligeledes udfærdiges i overensstemmelse med nævnte direktiv, kan importeres til Unionen.

                     (3)

                     De dyresundhedsmæssige krav for import til Unionen af sæd, æg og embryoner fra dyr af hestefamilien er fastlagt ved direktiv 92/65/EØF. Det indeholder bestemmelser om, at kun varer, der kommer fra et tredjeland eller en del af et tredjeland, der er opført på en liste over tredjelande, der er opstillet i overensstemmelse med nævnte direktiv, og som ledsages af et sundhedscertifikat, der svarer til en model, der ligeledes udfærdiges i overensstemmelse med nævnte direktiv, kan importeres til Unionen. Det skal i sundhedscertifikatet attesteres, at varerne kommer fra godkendte sædopsamlingsstationer og sædbanker eller embryoopsamlings- og embryoproduktionshold, der er omfattet af garantier, som mindst svarer til dem, der er fastsat i kapitel I i bilag D til nævnte direktiv.

                     (4)

                     Kommissionens gennemførelsesforordning (EU) 2018/659 (5) fastsætter bl.a. listen over tredjelande og dele af tredjelande, hvorfra medlemsstaterne tillader, at levende dyr af hestefamilien og sæd, æg og embryoner herfra indføres i Unionen.

                     (5)

                     Det Forenede Kongerige Storbritannien og Nordirland har fremsat de nødvendige garantier for, at landet og visse af dets kronbesiddelser kan opfylde betingelserne i direktiv 2009/156/EF og 92/65/EØF samt i gennemførelsesforordning (EU) 2018/659 for indførsel i Unionen af sendinger af dyr af hestefamilien og af sæd, æg og embryoner fra dyr af hestefamilien fra udtrædelsesdatoen ved fortsat at overholde EU-lovgivningen i en indledende periode på mindst 9 måneder.

                     (6)

                     I betragtning af de særlige garantier fra Det Forenede Kongerige Storbritannien og Nordirland og for at undgå unødige forstyrrelser af handelen efter udtrædelsesdatoen bør Det Forenede Kongerige Storbritannien og Nordirland og visse af dets kronbesiddelser derfor opføres på listen over tredjelande og dele af tredjelande i bilag I til gennemførelsesforordning (EU) 2018/659, hvorfra det er tilladt at indføre levende dyr af hestefamilien og sæd, æg og embryoner herfra.

                     (7)

                     Hvad angår sundhedsstatus for dyr af hestefamilien i Det Forenede Kongerige og Nordirland og dets kronbesiddelser bør landene henføres til sundhedsgruppe A, og alle typer af indførsel og indførsel af alle kategorier af dyr af hestefamilien bør tillades.

                     (8)

                     Bilag I til gennemførelsesforordning (EU) 2018/659 bør derfor ændres.

                     (9)

                     Nærværende forordning bør anvendes fra den 13. april 2019, medmindre EU-retten fortsat finder anvendelse på og i Det Forenede Kongerige Storbritannien og Nordirland på den dato.

                     (10)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Bilag I til gennemførelsesforordning (EU) 2018/659 ændres som angivet i bilaget til nærværende forordning.

            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
            Den anvendes fra den 13. april 2019.
            Den anvendes dog ikke, hvis EU-retten fortsat finder anvendelse på og i Det Forenede Kongerige Storbritannien og Nordirland på den dato.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 11. april 2019.

                  På Kommissionens vegne

               Jean-Claude JUNCKER

                  Formand

            (1)  EFT L 268 af 24.9.1991, s. 56.

            (2)  EFT L 268 af 14.9.1992, s. 54.

            (3)  EUT L 192 af 23.7.2010, s. 1.

            (4)  Det Europæiske Råds afgørelse (EU) 2019/476 truffet efter aftale med Det Forenede Kongerige af 22. marts 2019 om forlængelse af fristen i henhold til artikel 50, stk. 3, i TEU (EUT L 80 I af 22.3.2019, s. 1).

            (5)  Kommissionens gennemførelsesforordning (EU) 2018/659 af 12. april 2018 om betingelserne for indførsel til Unionen af levende dyr af hestefamilien og af sæd, æg og embryoner herfra (EUT L 110 af 30.4.2018, s. 1).

            BILAG
            I tabellen i bilag I til gennemførelsesforordning (EU) 2018/659 foretages følgende ændringer:

                        a)

                        Efter oplysningerne om Falklandsøerne indsættes følgende rækker:

                                    »GB

                                    Det Forenede Kongerige Storbritannien og Nordirland

                                    GB-0

                                    Hele landet

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X

                                    GG

                                    Guernsey

                                    GG-0

                                    Hele landet

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X«.

                        b)

                        Efter oplysningerne om Island indsættes følgende række:

                                    »JE

                                    Jersey

                                    JE-0

                                    Hele landet

                                    A

                                    X

                                    X

                                    X

                                    X

                                    X

                                    X

                                    X

                                    X

                                    X

                                    X«.


title: Kommissionens gennemførelsesforordning (EU) 2019/1085 af 25. juni 2019 om fornyelse af godkendelsen af aktivstoffet 1-methylcyclopropen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, om ændring af bilaget til Kommissionens gennemførelsesforordning (EU) nr. 540/2011 og om ændring af bilaget til Kommissionens gennemførelsesforordning (EU) 2015/408 (EØS-relevant tekst.)

text:
                  26.6.2019

                  DA

                  Den Europæiske Unions Tidende

                  L 171/110

         KOMMISSIONENS GENNEMFØRELSESFORORDNING (EU) 2019/1085
         af 25. juni 2019
         om fornyelse af godkendelsen af aktivstoffet 1-methylcyclopropen, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler, om ændring af bilaget til Kommissionens gennemførelsesforordning (EU) nr. 540/2011 og om ændring af bilaget til Kommissionens gennemførelsesforordning (EU) 2015/408
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 20, stk. 1 sammenholdt med artikel 78, stk. 2, og
         ud fra følgende betragtninger:

                     (1)

                     1-Methylcyclopropen blev ved Kommissionens direktiv 2006/19/EF (2) opført som et aktivstof i bilag I til Rådets direktiv 91/414/EØF (3).

                     (2)

                     Aktivstoffer, der er opført i bilag I til direktiv 91/414/EØF, betragtes som godkendt i henhold til forordning (EF) nr. 1107/2009 og er opført i del A i bilaget til Kommissionens gennemførelsesforordning (EU) nr. 540/2011 (4).

                     (3)

                     Godkendelsen af aktivstoffet 1-methylcyclopropen, jf. del A i bilaget til gennemførelsesforordning (EU) nr. 540/2011, udløber den 31. oktober 2019.

                     (4)

                     Der blev i overensstemmelse med artikel 1 i Kommissionens gennemførelsesforordning (EU) nr. 844/2012 (5) indgivet en ansøgning om fornyelse af godkendelsen af 1-methylcyclopropen inden for den tidsfrist, der er fastsat i nævnte artikel.

                     (5)

                     Ansøgeren indsendte de supplerende dossierer, som kræves i henhold til artikel 6 i gennemførelsesforordning (EU) nr. 844/2012. Den rapporterende medlemsstat fandt, at ansøgningen var fuldstændig.

                     (6)

                     Den rapporterende medlemsstat udarbejdede en vurderingsrapport vedrørende fornyelse i samråd med den medrapporterende medlemsstat og forelagde den for Den Europæiske Fødevaresikkerhedsautoritet (i det følgende benævnt »autoriteten«) og Kommissionen den 28. april 2017.

                     (7)

                     Autoriteten fremsendte vurderingsrapporten vedrørende fornyelse til ansøgeren og medlemsstaterne, således at de kunne fremsætte bemærkninger hertil, og videresendte de modtagne bemærkninger til Kommissionen. Autoriteten gjorde desuden det supplerende resumé af dossieret tilgængeligt for offentligheden.

                     (8)

                     Den 28. maj 2018 fremsendte autoriteten sine konklusioner (6) om, hvorvidt 1-methylcyclopropen kan forventes at opfylde godkendelseskriterierne i artikel 4 i forordning (EF) nr. 1107/2009, til Kommissionen. Kommissionen forelagde udkastet til vurderingsrapport vedrørende fornyelse af godkendelsen af 1-methylcyclopropen for Den Stående Komité for Planter, Dyr, Fødevarer og Foder den 12. og 13. december 2018.

                     (9)

                     For så vidt angår de nye kriterier til bestemmelse af hormonforstyrrende egenskaber, der blev indført ved Kommissionens forordning (EU) 2018/605 (7), fremgår det af autoritetens konklusion, at det er højst usandsynligt, at 1-methylcyclopropen er et hormonforstyrrende stof med østrogen, androgen, thyriodgen eller steroidgen virkning. På grundlag af de tilgængelige data og den nuværende viden (8) konkluderer autoriteten, at 1-methylcyclopropen ikke forventes at have hormonforstyrrende egenskaber. Kommissionen mener således ikke, at 1-methylcyclopropen skal betragtes som et stof med hormonforstyrrende egenskaber.

                     (10)

                     Det er med hensyn til et eller flere repræsentative anvendelsesformål for mindst et plantebeskyttelsesmiddel, der indeholder 1-methylcyclopropen, fastslået, at godkendelseskriterierne i artikel 4 i forordning (EF) nr. 1107/2009 er opfyldt.

                     (11)

                     I overensstemmelse med artikel 14, stk. 1, i forordning (EF) nr. 1107/2009 sammenholdt med samme forordnings artikel 6 og på grundlag af den foreliggende videnskabelige og tekniske viden er det imidlertid nødvendigt at fastsætte visse betingelser og begrænsninger. Det er hensigtsmæssigt at fastholde, at stoffet kun må anvendes som plantevækstreguleringsmiddel i lukkede oplagringsrum efter høst.

                     (12)

                     I henhold til Kommissionens gennemførelsesforordning (EU) 2015/408 (9) er 1-methylcyclopropen opført som kandidat til substitution, da det acceptable daglige indtag af stoffet er betydeligt lavere end for størstedelen af de godkendte aktivstoffer inden for deres respektive grupper af stoffer eller anvendelseskategorier.

                     (13)

                     På baggrund af de nye toksikologiske data i dossieret til fornyelsesprocessen konkluderede autoriteten, at der er en betydelig stigning i det acceptable daglige indtag. Kommissionen mener følgelig, at 1-methylcyclopropen ikke opfylder kriterierne i punkt 4 i bilag II til forordning (EF) nr. 1107/2009, og derfor opfylder 1-methylcyclopropen ikke længere kravene for at blive betragtet som kandidat til substitution, jf. artikel 24 i forordning (EF) nr. 1107/2009. Derfor bør 1-methylcyclopropen udgå af bilaget til gennemførelsesforordning (EU) 2015/408.

                     (14)

                     Godkendelsen af 1-methylcyclopropen bør derfor fornyes.

                     (15)

                     I overensstemmelse med artikel 20, stk. 3, i forordning (EF) nr. 1107/2009 sammenholdt med samme forordnings artikel 13, stk. 4, bør bilaget til gennemførelsesforordning (EU) nr. 540/2011 ændres.

                     (16)

                     Udløbsdatoen for 1-methylcyclopropen blev ved Kommissionens gennemførelsesforordning (EU) 2018/1262 (10) forlænget til den 31. oktober 2019 for at gøre det muligt at afslutte fornyelsesprocessen, inden godkendelsen af stoffet udløber. Da der er blevet truffet afgørelse om fornyelse forud for den forlængede udløbsdato, bør nærværende forordning anvendes fra den 1. august 2019.

                     (17)

                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —

               VEDTAGET DENNE FORORDNING:

            Artikel 1
            Fornyelse af godkendelsen af aktivstoffet
            Godkendelsen af aktivstoffet 1-methylcyclopropen, som opført i bilag I, fornyes på de betingelser, der er fastsat i samme bilag.

            Artikel 2
            Ændring af gennemførelsesforordning (EU) nr. 540/2011
            Bilaget til gennemførelsesforordning (EU) nr. 540/2011 ændres som angivet i bilag II til nærværende forordning.

            Artikel 3
            Ændring af gennemførelsesforordning (EU) 2015/408
            Oplysningerne om 1-methylcyclopropen bør udgå af bilaget til gennemførelsesforordning (EU) 2015/408.

            Artikel 4
            Ikrafttræden og anvendelsesdato
            Denne forordning træder i kraft på tyvendedagen efter offentliggørelsen i Den Europæiske Unions Tidende.
            Den anvendes fra den 1. august 2019.

            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 25. juni 2019.

                  På Kommissionens vegne

               Jean-Claude JUNCKER

                  Formand

            (1)  EUT L 309 af 24.11.2009, s. 1.

            (2)  Kommissionens direktiv 2006/19/EF af 14. februar 2006 om ændring af Rådets direktiv 91/414/EØF for at optage 1-methylcyclopropen som aktivstof (EUT L 44 af 15.2.2006, s. 15).

            (3)  Rådets direktiv 91/414/EØF af 15. juli 1991 om markedsføring af plantebeskyttelsesmidler (EFT L 230 af 19.8.1991, s. 1).

            (4)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).

            (5)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).

            (6)  EFSA Journal 2018;16(7):5308. Foreligger online: www.efsa.europa.eu EFSA (European Food Safety Authority), 2018. Conclusion on the peer review of the pesticide risk assessment of the active substance 1-methylcyclopropene.

            (7)  Kommissionens forordning (EU) 2018/605 af 19. april 2018 om ændring af bilag II til forordning (EF) nr. 1107/2009 ved at fastlægge videnskabelige kriterier til bestemmelse af hormonforstyrrende egenskaber (EUT L 101 af 20.4.2018, s. 33).

            (8)  OECD Conceptual Framework, as analysed in the EFSA Scientific Opinion on the hazard assessment of endocrine disruptors, EFSA Scientific Committee, 2013.

            (9)  Kommissionens gennemførelsesforordning (EU) 2015/408 af 11. marts 2015 om gennemførelse af artikel 80, stk. 7, i Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler og om oprettelse af en liste over stoffer, der er kandidater til substitution (EUT L 67 af 12.3.2015, s. 18).

            (10)  Kommissionens gennemførelsesforordning (EU) 2018/1262 af 20. september 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioderne for aktivstofferne 1-methylcyclopropen, beta-cyfluthrin, chlorothalonil, chlorotoluron, clomazon, cypermethrin, daminozid, deltamethrin, dimethenamid-p, diuron, fludioxonil, flufenacet, flurtamon, fosthiazat, indoxacarb, MCPA, MCPB, prosulfocarb, thiophanat-methyl og tribenuron (EUT L 238 af 21.9.2018, s. 62).

            BILAG I

                        Almindeligt anvendt navn Identifikationsnr.

                        IUPAC-navn

                        Renhed (1)

                        Godkendelsesdato

                        Udløbsdato for godkendelsen

                        Særlige bestemmelser

                        1-Methylcyclopropen
                        CAS-nr. 3100-04-7
                        CIPAC-nr.: 767

                        1-Methylcyclopropen

                        ≥ 980 g/kg (teknisk koncentrat)
                        Følgende urenheder betragtes som et toksikologisk problem og må ikke overskride grænseværdier i det tekniske materiale (teknisk koncentrat):

                                    —

                                    1-chlor-2-methylpropen: højst 0,2 g/kg

                                    —

                                    3-chlor-2-methylpropen: højst 0,2 g/kg

                              For 1-methylcyclopropen genereret in situ er heptan og methylcyclohexan toksikologisk relevante urenheder. Disse renheder bør ligge under 10 %.

                        1. august 2019

                        31. juli 2034

                        Må kun tillades anvendt som plantevækstreguleringsmiddel i lukkede oplagringsrum efter høst.
                        Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af 1-methycyclopropen, navnlig tillæg I og II.

               (1)  Vurderingsrapporten vedrørende fornyelse indeholder yderligere oplysninger om aktivstoffets identitet og specifikation.

            BILAG II
            I bilaget til gennemførelsesforordning (EU) nr. 540/2011 foretages følgende ændringer:

                        1)

                        I del A udgår nr. 117 om 1-methylcyclopropen,

                        2)

                        I del B tilføjes følgende:

                                    Nr.

                                    Almindeligt anvendt navn Identifikationsnr.

                                    IUPAC-navn

                                    Renhed (1)

                                    Godkendelsesdato

                                    Udløbsdato for godkendelsen

                                    Særlige bestemmelser

                                    »136

                                    1-Methylcyclopropen
                                    CAS-nr. 3100-04-7
                                    CIPAC-nr.: 767

                                    1-Methylcyclopropen

                                    ≥ 980 g/kg (teknisk koncentrat)
                                    Følgende urenheder betragtes som et toksikologisk problem og må ikke overskride grænseværdier i det tekniske materiale (teknisk koncentrat):

                                                —

                                                1-chlor-2-methylpropen: højst 0,2 g/kg

                                                —

                                                3-chlor-2-methylpropen: højst 0,2 g/kg

                                          For 1-methylcyclopropen genereret in situ er heptan og methylcyclohexan toksikologisk relevante urenheder. Disse renheder bør ligge under 10 %.

                                    1. august 2019

                                    31. juli 2034

                                    Må kun tillades anvendt som plantevækstreguleringsmiddel i lukkede oplagringsrum efter høst.
                                    Med henblik på gennemførelsen af de i artikel 29, stk. 6, i forordning (EF) nr. 1107/2009 nævnte ensartede principper skal der tages hensyn til konklusionerne i vurderingsrapporten vedrørende fornyelse af godkendelsen af 1-methycyclopropen, navnlig tillæg I og II.«

               (1)  Vurderingsrapporten vedrørende fornyelse indeholder yderligere oplysninger om aktivstoffets identitet og specifikation.